बंदिश बॅन्डिट्स

बंदिश बॅन्डिट्स ही अमृतपाल सिंग बिंद्रा आणि आनंद तिवारी यांनी तयार केलेली ॲमेझॉन प्राइम व्हिडिओवरील एक भारतीय संगीतमय प्रणय-नाट्य दूरचित्रवाणी मालिका आहे जी आनंद तिवारी दिग्दर्शित आहे. ह्याची पटकथा बिंद्रा, तिवारी आणि लारा चांदनी यांनी लिहिली होती. या मालिकेत नवोदित ऋत्विक भौमिक हा राधे राठोड या हिंदुस्थानी शास्त्रीय संगीतकाराच्या भूमिकेत आणि श्रेया चौधरी ही तमन्ना शर्मा या पॉप गायकाच्या भूमिकेत आहेत, जे दोघे संगीताच्या विविध जगातून आलेले आहे. संगीत ही शिस्त विरुद्ध मुक्तीचे साधन या वादाचा शोध ह्यात आहे. या मालिकेत नसीरुद्दीन शाह, शीबा चड्ढा आणि अतुल कुलकर्णी  यांच्या मुख्य भूमिका आहेत.

फेब्रुवारी २०१९ मध्ये या मालिकेची अधिकृतपणे घोषणा करण्यात आली आणि मुख्य चित्रीकरण हे राजस्थानमधील जोधपूर आणि बिकानेर येथे झाले. ह्याचे संगीत आणि पार्श्वसंगीत शंकर-एहसान-लॉय यांनी केले आहे व त्यांना समीक्षकांकडून सकारात्मक प्रतिसाद मिळाला आहे.

 पात्र 
 ऋत्विक भौमिक - राधे राठोड
 श्रेया चौधरी - तमन्ना शर्मा
 नसीरुद्दीन शाह - पंडित राधेमोहन राठोड
 अतुल कुलकर्णी - दिग्विजय राठोड, राधेचा सावत्र काका
 शीबा चड्ढा - मोहिनी राठोड, राधेची आई
 राजेश तैलंग - राजेंद्र राठोड, राधेचे वडील
 कुणाल रॉय कपूर - अर्घ्या
 ऋतुराज सिंग - तमन्नाचे वडील हर्षवर्धन शर्मा 

 संदर्भ 

वर्ग:ॲमेझॉन प्राइम व्हिडीओ मूळ कार्यक्रम
वर्ग:२०२० मध्ये सुरू झालेल्या भारतीय टेलिव्हिजन मालिका